Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 897

38. cikk Ha az EU-Szerzõdés VI. címében meghatározott, a büntetõjog területén való kölcsönös elismeréssel kapcsolatos kerethatározatok vagy bármely egyéb kötelezettségvállalás, együttmûködési okmány vagy határozat, illetve az EK-Szerzõdés IV. címében meghatározott polgári ügyekben való kölcsönös elismeréssel kapcsolatos irányelvek vagy rendeletek tekintetében az átültetés, illetve a végrehajtás állapota vagy az alkalmazás során komoly hiányosságok lépnek fel, vagy ilyen hiányosságok közvetlen veszélye áll fenn Bulgáriában vagy Romániában, a csatlakozást követõ harmadik év végéig a Bizottság, valamely tagállam indokolással ellátott kérelmére vagy saját kezdeményezésére, a tagállamokkal folytatott konzultációt követõen megteheti a megfelelõ intézkedéseket és meghatározhatja ezen intézkedések végrehajtásának feltételeit és szabályait. A tagállamok közötti szoros igazságügyi együttmûködés folytatásának sérelme nélkül ezek az intézkedések olyan formában is megvalósulhatnak, hogy a vonatkozó rendelkezések és határozatok alkalmazását ideiglenesen felfüggesztik Bulgária vagy Románia és bármely más tagállam, vagy tagállamok közötti kapcsolatokban. Az ellenõrzés megállapításai alapján a védzáradék a csatlakozást megelõzõen is érvényesíthetõ, és az így elfogadott intézkedések, késõbbi idõpontot elõíró rendelkezés hiányában, a csatlakozás elsõ napjától lépnek hatályba. Az intézkedéseket legfeljebb addig lehet fenntartani, amíg ez feltétlenül szükséges, és mindenképpen hatályon kívül kell helyezni, amint az adott hiányosságokat orvosolták. Ezek az intézkedések azonban az elsõ bekezdésben megjelölt idõszakon túl is alkalmazhatók mindaddig, amíg az adott hiányosságok fennállnak. Az új tagállam által a hiányosságok orvoslása terén elért elõrehaladástól függõen a Bizottság, a tagállamokkal folytatott konzultációt követõen, az intézkedéseket szükség szerint kiigazíthatja. A Bizottság a védintézkedések visszavonása elõtt megfelelõ idõben tájékoztatja a Tanácsot, és a Tanács e vonatkozásban tett észrevételeit kellõen figyelembe veszi.

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes